CELEX: 62012TN0215
Language: sk
Date: 2012-05-22 00:00:00
Title: Vec T-215/12: Žaloba podaná 22. mája 2012 — MPM-Quality a EUTECH/ÚHVT — Elton hodinářská (MANUFACTURE PRIM 1949)

8.9.2012   
            
            
               SK
            
            
               Úradný vestník Európskej únie
            
            
               C 273/10
            
         Žaloba podaná 22. mája 2012 — MPM-Quality a EUTECH/ÚHVT — Elton hodinářská (MANUFACTURE PRIM 1949)
   (Vec T-215/12)
   2012/C 273/18
   Jazyk, v ktorom bola podaná žaloba: čeština
   
      Účastníci konania
   
   
      Žalobkyne: MPM-QUALITY v.o.s. (Frýdek-Místek, Česká republika) a EUTECH akciová společnost (Šternberk, Česká republika) (zástupca: M. Kyjovský, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Elton hodinářská, a.s.
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 5. marca 2012 vo veci R 826/2010-4,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: kombinovaná ochranná známka „MANUFACTURE PRIM 1949“ č. 3531662 pre výrobky a služby zaradené do tried 9, 14 a 35.
   
      Majiteľ ochrannej známky Spoločenstva: Elton hodinářská, a.s.
   
      Účastník, ktorý sa domáha vyhlásenia neplatnosti: žalobkyne.
   
      Odôvodnenie návrhu na vyhlásenie neplatnosti: návrh na základe článku 51 ods. 1 písm. b) v spojení s článkom 8 ods. 1 písm. a) a b) a článkom 8 ods. 5 nariadenia Rady (ES) č. 207/2009 a na základe článku 52 ods. 1 písm. b) tohto nariadenia.
   
      Rozhodnutie výmazového oddelenia: zamietnutie návrhu.
   
      Rozhodnutie odvolacieho senátu: zamietnutie odvolania.
   
      Dôvody žaloby: žalobkyne uvádzajú, že odvolací senát porušil článok 8 ods. 1 písm. a) a b), článok 8 ods. 5 a článok 52 ods. 1 písm. b) nariadenia Rady (ES) č. 207/2009 (ďalej len „nariadenie“) tým, že:
   
               —
            
            
               vychádzal z nesprávneho pochopenia argumentačného a dôkazného bremena podľa článku 54 a článku 165 ods. 4 nariadenia,
            
         
               —
            
            
               nesprávne uplatnil judikatúru Súdneho dvora,
            
         
               —
            
            
               nezohľadnil podstatné využívanie, známosť a používanie medzinárodnej ochrannej známky, ktoré sú významné pre vnímanie označenia PRIM relevantnými spotrebiteľmi,
            
         
               —
            
            
               nesprávne použil článok 55 v nadväznosti na článok 41 nariadenia, keď tvrdil, že skoršie práva k označeniu musia patriť rovnakému vlastníkovi,
            
         
               —
            
            
               neprihliadol na skutočnosti uvádzané žalobkyňami a na nimi predložené dôkazy, týmto dôkazom nepriznal ich význam a s niektorými z nich sa vôbec nevyporiadal (napr. licenčné zmluvy),
            
         
               —
            
            
               nezohľadnil skutočnosť, že totožné ochranné známky obsahujúce slovo „PRIM“ sú už na území Európskej únie zapísané.